STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcemu a doplňujúcemu návrhu Európskeho parlamentu týkajúcemu sa pozície Rady v súvislosti s návrhom NARIADENIA EURÓPSKEHO PARLAMENTU A RADY o európskej železničnej sieti pre konkurencieschopnú nákladnú dopravu, /* COM (2010) 0457 final - COD 2008/0247 */





[pic] | EURÓPSKA KOMISIA | Brusel, 30.8.2010 KOM(2010) 457 v konečnom znení 2008/0247 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcemu a doplňujúcemu návrhu Európskeho parlamentu týkajúcemu sa pozície Rady v súvislosti s návrhom NARIADENIA EURÓPSKEHO PARLAMENTU A RADY o európskej železničnej sieti pre konkurencieschopnú nákladnú dopravu, KTORÝM SA MENÍ A DOPĹŇA NÁVRH KOMISIE podľa článku 293 ods. 2 Zmluvy o fungovaní Európskej únie 2008/0247 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcemu a doplňujúcemu návrhu Európskeho parlamentu týkajúcemu sa pozície Rady v súvislosti s návrhom NARIADENIA EURÓPSKEHO PARLAMENTU A RADY o európskej železničnej sieti pre konkurencieschopnú nákladnú dopravu 1. Kontext Dátum prijatia Komisiou a predloženia Európskemu parlamentu a Rade: 11. decembra 2008 Stanovisko Európskeho parlamentu (prvé čítanie): 23. apríla 2009 Stanovisko Hospodárskeho a sociálneho výboru: 15. júla 2009 Stanovisko Výboru regiónov: 7. októbra 2009 Pozícia Rady prijatá jednomyseľne: 22. februára 2010 Súhlas Coreperu týkajúci sa kompromisu vyplývajúceho z rokovaní v druhom čítaní: 7. júna 2010 Pozícia Európskeho parlamentu (druhé čítanie): 15. júna 2010 2. Cieľ návrhu - Cieľom návrhu nariadenia je zaviazať členské štáty a predovšetkým manažérov železničnej infraštruktúry, aby rozvíjali európsku železničnú sieť „pre konkurencieschopnú nákladnú dopravu“, zloženú z medzinárodných železničných koridorov pre nákladnú dopravu. - Tieto koridory umožnia nákladným vlakom využívať kvalitné trate, aby tak mohli poskytovať lepšiu úroveň služieb (presnosť, trvanie jazdy) ako v súčasnosti, čo predstavuje nevyhnutný faktor pri získavaní zákazníkov využívajúcich železničnú nákladnú dopravu. Mali by takisto umožniť uvoľnenie dodatočných kapacít pre železničnú nákladnú dopravu, ktorá zaznamenáva v posledných rokoch rast (napriek účinkom hospodárskej krízy by mal tento trend pokračovať aj v nasledujúcich rokoch). - Komisia navrhuje štyri hlavné smery na realizáciu týchto koridorov: - posilniť spoluprácu a harmonizáciu medzi manažérmi železničnej infraštruktúry, pokiaľ ide o prevádzkové riadenie infraštruktúr, ako aj o investície. Toto posilnenie si vyžaduje najmä zavedenie osobitnej riadiacej štruktúry pre každý koridor. - Zvýšiť spoľahlivosť a kapacitu infraštruktúry, ktorá je pridelená železničnej nákladnej doprave v medzinárodných železničných koridoroch pre nákladnú dopravu. - Posilniť spoluprácu medzi železničnou sieťou a nákladnými terminálmi (námorné a riečne prístavy, zriaďovacie stanice atď.). - Vzorové koridory, pokiaľ ide o nediskriminačný prístup pre prevádzkovateľov a transparentnosť podmienok prístupu, najmä prostredníctvom uverejnenia pravidiel a dôležitých informácií. 3. Stanovisko komisie k pozmeňujúcemu a doplňujúcemu návrhu Európskeho parlamentu Pozícia Európskeho parlamentu, o ktorej sa hlasovalo 15. júna 2010, je výsledkom kompromisu prijatého na poslednom trialógu, najmä pokiaľ ide o prístup ku koridorom prostredníctvom zriadenia jednotného kontaktného miesta a rezervovania železničných tratí inými spoločnosťami, ako sú železničné spoločnosti („oprávnení uchádzači“). Rada tento kompromis v júni ratifikovala prostredníctvom návrhu vyhlásenia Komisie (pozri ďalej). 4. Záver Podľa článku 293 ods. 2 Zmluvy o fungovaní Európskej únie, Komisia príjme zmeny a doplnenia svojho návrhu tak, ako je uvedené ďalej v texte. Komisia takisto vyhlasuje (pôvodné znenie je v anglickom jazyku): „The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned“[1]. [1] Komisia zdôrazňuje, že jednotné kontaktné miesto je spoločný orgán zriadený alebo vymenovaný správnou radou každého koridoru. Má funkciu koordinačného nástroja. Môže predstavovať technický subjekt v rámci riadiacej štruktúry koridoru alebo príslušného manažéra infraštruktúry.